
TARKISTUKSET
Kansalaisvapauksien sekä oikeus- ja sisäasioiden valiokunta esittää asiasta vastaavalle perussopimus-, työjärjestys- ja toimielinasioiden valiokunnalle seuraavaa:
<RepeatBlock-Amend><Amend>Tarkistus		<NumAm>1</NumAm>
<DocAmend>Päätöslauselmaesitys</DocAmend>
<Article>Johdanto-osan 2 viite</Article>
	

	Päätöslauselmaesitys
	Tarkistus

	–	ottaa huomioon Euroopan unionin toiminnasta tehdyn sopimuksen (SEUT) ja erityisesti sen 16, 114, 173, 179, 180 ja 181 artiklan,
	–	ottaa huomioon Euroopan unionin toiminnasta tehdyn sopimuksen (SEUT) ja erityisesti sen 16, 26, 114, 173, 179, 180 ja 181 artiklan,


</Amend>
<Amend>Tarkistus		<NumAm>2</NumAm>
<DocAmend>Päätöslauselmaesitys</DocAmend>
<Article>Johdanto-osan 4 viite</Article>
	

	Päätöslauselmaesitys
	Tarkistus

	–	ottaa huomioon tekoälyä ja ihmisoikeuksia, demokratiaa ja oikeusvaltioperiaatetta koskevan 5. syyskuuta 2024 allekirjoitetun Euroopan neuvoston puiteyleissopimuksen,
	–	ottaa huomioon tekoälyä ja ihmisoikeuksia, demokratiaa ja oikeusvaltioperiaatetta koskevan 5. syyskuuta 2024 allekirjoitetun Euroopan neuvoston puiteyleissopimuksen (tekoälyä koskeva Euroopan neuvoston puiteyleissopimus),


</Amend>
<Amend>Tarkistus		<NumAm>3</NumAm>
<DocAmend>Päätöslauselmaesitys</DocAmend>
<Article>Johdanto-osan 5 viite</Article>
	

	Päätöslauselmaesitys
	Tarkistus

	–	ottaa huomioon tekoälyä koskevista yhdenmukaistetuista säännöistä ja asetusten (EY) N:o 300/2008, (EU) N:o 167/2013, (EU) N:o 168/2013, (EU) 2018/858, (EU) 2018/1139 ja (EU) 2019/2144 sekä direktiivien 2014/90/EU, (EU) 2016/797 ja (EU) 2020/1828 muuttamisesta 13. kesäkuuta 2024 annetun Euroopan parlamentin ja neuvoston asetuksen (EU) 2024/1689 (tekoälysäädös)1,
	(Tarkistus ei vaikuta suomenkieliseen versioon.)

	_________________
	

	1 EUVL L, 2024/1689, 12.7.2024, ELI: http://data.europa.eu/eli/reg/2024/1689/oj.
	


</Amend>
<Amend>Tarkistus		<NumAm>4</NumAm>
<DocAmend>Päätöslauselmaesitys</DocAmend>
<Article>Johdanto-osan 5 a viite (uusi)</Article>
	

	Päätöslauselmaesitys
	Tarkistus

	
	–	ottaa huomioon 19. marraskuuta 2025 annetun komission ehdotuksen Euroopan parlamentin ja neuvoston asetukseksi asetusten (EU) 2024/1689 ja (EU) 2018/1139 muuttamisesta tekoälyä koskevien yhdenmukaistettujen sääntöjen täytäntöönpanon yksinkertaistamiseksi (tekoälyä koskeva digitaalialan koontiasetus) (COM(2025)0836),


</Amend>
<Amend>Tarkistus		<NumAm>5</NumAm>
<DocAmend>Päätöslauselmaesitys</DocAmend>
<Article>Johdanto-osan 5 viite</Article>
	

	Päätöslauselmaesitys
	Tarkistus

	
	–	ottaa huomioon 19. marraskuuta 2025 annetun komission ehdotuksen Euroopan parlamentin ja neuvoston asetukseksi asetusten (EU) 2016/679, (EU) 2018/1724, (EU) 2018/1725, (EU) 2023/2854 ja direktiivien 2002/58/EY, (EU) 2022/2555 ja (EU) 2022/2557 muuttamisesta digitaalisen lainsäädäntökehyksen yksinkertaistamiseksi sekä asetusten (EU) 2018/1807, (EU) 2019/1150, (EU) 2022/868 ja direktiivin (EU) 2019/1024 kumoamisesta (digitaalialan koontiasetus) (COM(2025)0837),


</Amend>
<Amend>Tarkistus		<NumAm>6</NumAm>
<DocAmend>Päätöslauselmaesitys</DocAmend>
<Article>Johdanto-osan A kappale</Article>
	

	Päätöslauselmaesitys
	Tarkistus

	A.	ottaa huomioon, että SEU-sopimuksen 2 artiklassa käsitellään EU:n perustuslaillista identiteettiä ja että se oikeuttaa parlamentin harjoittaman tekoälyn valvonnan, kun sen käyttö voi vaikuttaa keskeisiin arvoihin;
	A.	ottaa huomioon, että SEU-sopimuksen 2 artiklassa vahvistetaan unionin perustana olevat yhteiset perusarvot ja tarjotaan tärkeä perustuslaillinen kehys parlamentin harjoittamalle tekoälyn valvonnalle, joka perustuu näihin keskeisiin arvoihin;


</Amend>
<Amend>Tarkistus		<NumAm>7</NumAm>
<DocAmend>Päätöslauselmaesitys</DocAmend>
<Article>Johdanto-osan A a kappale (uusi)</Article>
	

	Päätöslauselmaesitys
	Tarkistus

	
	AA.	ottaa huomioon, että perussopimukset ja Euroopan unionin perusoikeuskirja ovat lähtökohta perusoikeuksien suojelulle EU:ssa; toteaa, että nämä periaatteet muodostavat tärkeän ohjaavan kehyksen EU:n päätöksenteolle yleensä ja myös tekoälyn alalla;


</Amend>
<Amend>Tarkistus		<NumAm>8</NumAm>
<DocAmend>Päätöslauselmaesitys</DocAmend>
<Article>Johdanto-osan B kappale</Article>
	

	Päätöslauselmaesitys
	Tarkistus

	B.	ottaa huomioon, että parlamentilla on SEU-sopimuksen 10, 11 ja 14 artiklan mukaisesti erityinen vastuu varmistaa demokraattinen vastuuvelvollisuus, avoimuus ja EU:n toimielinten toimintaan vaikuttavan teknologisen kehityksen tehokas valvonta; ottaa huomioon, että tekoälyn turvallinen, eettinen ja laillinen kehittäminen ja käyttöönotto edellyttävät vankkoja hallinnointikehyksiä, jotka perustuvat EU:n perussopimuksiin;
	B.	ottaa huomioon, että parlamentilla on SEU-sopimuksen 10, 11 ja 14 artiklan mukaisesti erityinen vastuu varmistaa demokraattinen vastuuvelvollisuus, avoimuus ja EU:n toimielinten toimintaan vaikuttavan teknologisen kehityksen tehokas valvonta; ottaa huomioon, että tekoälyn turvallinen, eettinen ja laillinen kehittäminen ja käyttöönotto edellyttävät vankkoja hallinnointikehyksiä, jotka perustuvat EU:n lainsäädäntöön, EU:n perussopimuksiin ja kansainvälisiin yleissopimuksiin;


</Amend>
<Amend>Tarkistus		<NumAm>9</NumAm>
<DocAmend>Päätöslauselmaesitys</DocAmend>
<Article>Johdanto-osan B a kappale (uusi)</Article>
	

	Päätöslauselmaesitys
	Tarkistus

	
	BA.	katsoo, että tekoälyä koskevan EU:n institutionaalisen lähestymistavan avulla on varmistettava, että sääntelykehykset pysyvät oikeasuhtaisina eivätkä aiheuta tarpeetonta hallinnollista rasitetta; toteaa, että tekoälyä koskevien EU:n hallintorakenteiden olisi edistettävä aktiivisesti innovoinnille suotuisia toimintaympäristöjä, jotka auttavat EU:n innovoijia kilpailemaan maailmanlaajuisesti perusoikeuksia kunnioittaen; toteaa, että tällainen lähestymistapa tekoälyyn on ensiarvoisen tärkeä paitsi EU:n kilpailukyvyn myös sen turvallisuuden, teknologisen suvereniteetin ja strategisen riippumattomuuden kannalta;


</Amend>
<Amend>Tarkistus		<NumAm>10</NumAm>
<DocAmend>Päätöslauselmaesitys</DocAmend>
<Article>Johdanto-osan C kappale</Article>
	

	Päätöslauselmaesitys
	Tarkistus

	C.	ottaa huomioon, että tekoälysäädöksellä otetaan käyttöön maailman ensimmäinen kattava tekoälyä koskeva sääntelykehys; ottaa huomioon, että tekoäly etenee ennennäkemättömällä vauhdilla ja uudistaa taloudellista toimintaa, julkishallintoa ja yhteiskunnallista vuorovaikutusta;
	C.	ottaa huomioon, että tekoälysäädöksellä otetaan käyttöön maailman ensimmäinen kattava tekoälyä koskeva sääntelykehys; toteaa sen koostuvan kattavasta sääntökokonaisuudesta, jolla säännellään tekoälyn tarjoamista ja käyttöönottoa sisämarkkinoilla, tuetaan innovointia ja edistetään ihmiskeskeisen ja luotettavan tekoälyn käyttöönottoa sekä asetetaan korkeat globaalit vaatimukset; ottaa huomioon, että tekoäly etenee ennennäkemättömällä vauhdilla ja uudistaa taloudellista toimintaa, julkishallintoa ja yhteiskunnallista vuorovaikutusta;


</Amend>
<Amend>Tarkistus		<NumAm>11</NumAm>
<DocAmend>Päätöslauselmaesitys</DocAmend>
<Article>Johdanto-osan C a kappale (uusi)</Article>
	

	Päätöslauselmaesitys
	Tarkistus

	
	CA.	ottaa huomioon, että tekoälyä koskevassa digitaalialan koontiasetuksessa otetaan käyttöön kohdennettuja yksinkertaistamistoimenpiteitä, joilla varmistetaan tekoälysäädöksen tiettyjen säännösten oikea-aikainen, sujuva ja oikeasuhtainen täytäntöönpano; ottaa huomioon, että digitaalialan koontiasetusta koskevassa erillisessä ehdotuksessa tarkastellaan lisäksi tarvetta selventää, miten henkilötietoja voidaan käyttää tekoälyn koulutukseen ja kehittämiseen; toteaa, että molemmissa ehdotuksissa otetaan huomioon tarve mukauttaa EU:n oikeudellista kehystä tekoälyn nopeaan kehitykseen sekä EU:ssa että maailmanlaajuisesti;


</Amend>
<Amend>Tarkistus		<NumAm>12</NumAm>
<DocAmend>Päätöslauselmaesitys</DocAmend>
<Article>Johdanto-osan C b kappale</Article>
	

	Päätöslauselmaesitys
	Tarkistus

	
	CB.	ottaa huomioon, että tekoälyä koskevassa Euroopan neuvoston puiteyleissopimuksessa esitetään sääntöjä sen varmistamiseksi, että tekoälyjärjestelmissä noudatetaan tiukkoja eettisiä vaatimuksia koko niiden elinkaaren ajan, edistetään avoimuutta, tarkastettavuutta ja tehokasta valvontaa sekä vahvistetaan suojatoimia perusoikeuksien, demokratian ja oikeusvaltioperiaatteen suojelemiseksi; toteaa, että puiteyleissopimuksella, joka on avoin Euroopan ulkopuolisille maille, edistetään tekoälyn hallinnoinnin globaalia perustasoa keskittyen oikeuksien suojeluun; toteaa, että puiteyleissopimuksessa vahvistettuja periaatteita ja velvoitteita noudatetaan jo EU:n tasolla, sillä johdonmukainen lainsäädäntöperusta, mukaan lukien erityisesti tekoälysäädös, tarjoaa korkeamman ja yksityiskohtaisemman suojelun tason; 


</Amend>
<Amend>Tarkistus		<NumAm>13</NumAm>
<DocAmend>Päätöslauselmaesitys</DocAmend>
<Article>Johdanto-osan C c kappale</Article>
	

	Päätöslauselmaesitys
	Tarkistus

	
	CC.	katsoo, että luotettavan ja ihmiskeskeisen tekoälyn edistäminen on erittäin tärkeää EU:n kilpailukyvyn, innovointivalmiuksien, teknologisen suvereniteetin ja strategisen riippumattomuuden vahvistamiseksi globaalissa toimintaympäristössä, jossa kilpailu lisääntyy jatkuvasti;


</Amend>
<Amend>Tarkistus		<NumAm>14</NumAm>
<DocAmend>Päätöslauselmaesitys</DocAmend>
<Article>Johdanto-osan E kappale</Article>
	

	Päätöslauselmaesitys
	Tarkistus

	E.	ottaa huomioon, että parlamentilla on EU:n kansalaisia edustavana demokraattisena toimielimenä oikeutettu asema osallistua tällaisiin maailmanlaajuisiin keskusteluihin SEU-sopimuksen 10, 11 ja 13 artiklan mukaisesti ja sen vastuulla on turvata demokraattista vastuuvelvollisuutta ja institutionaalista johdonmukaisuutta EU:n ulkoisessa toiminnassa;
	E.	ottaa huomioon, että parlamentilla on EU:n suorilla vaaleilla valittuna, kansalaisia edustavana demokraattisena toimielimenä oikeutettu asema osallistua tällaisiin maailmanlaajuisiin keskusteluihin SEU-sopimuksen 10, 11 ja 13 artiklan mukaisesti ja sen vastuulla on turvata demokraattista vastuuvelvollisuutta ja institutionaalista johdonmukaisuutta EU:n ulkoisessa toiminnassa ja samalla turvata eurooppalaisten teknologiayritysten kyky kehittää ja ottaa käyttöön tekoälyä, edistää innovointia, kilpailukykyä ja Euroopan teknologista johtoasemaa sekä suojella perusoikeuksia ja oikeusjärjestystä;


</Amend>
<Amend>Tarkistus		<NumAm>15</NumAm>
<DocAmend>Päätöslauselmaesitys</DocAmend>
<Article>Johdanto-osan H kappale</Article>
	

	Päätöslauselmaesitys
	Tarkistus

	H.	katsoo, että on äärimmäisen tärkeää seurata tekoälyn maailmanlaajuista kehitystä EU:n tasolla tiiviissä yhteistyössä komission tekoälytoimiston, Euroopan tekoälyneuvoston ja kansallisten toimivaltaisten viranomaisten kanssa, seurata kehitystä jäsenvaltioissa, ylläpitää säännöllistä yhteydenpitoa kansallisten parlamenttien kanssa ja tunnistaa mahdolliset monialaiset päällekkäisyydet ja puutteet tekoälyä koskevassa EU:n oikeudellisessa kehyksessä; katsoo, että ehdotetulla Euroopan parlamentin tekoälyseurantakeskuksella olisi oltava tässä keskeinen asema;
	H.	katsoo, että on äärimmäisen tärkeää seurata tekoälyn maailmanlaajuista kehitystä EU:n ja jäsenvaltioiden tasolla tiiviissä yhteistyössä komission tekoälytoimiston, Euroopan tekoälyneuvoston ja kansallisten toimivaltaisten viranomaisten kanssa, seurata kehitystä jäsenvaltioissa, ylläpitää säännöllistä yhteydenpitoa Euroopan parlamentin ja kansallisten parlamenttien välillä ja tunnistaa mahdolliset monialaiset päällekkäisyydet ja puutteet tekoälyä koskevassa EU:n oikeudellisessa kehyksessä, jotta voidaan parantaa johdonmukaisuutta, oikeusvarmuutta ja innovointimyönteistä täytäntöönpanoa kaikkialla EU:ssa; katsoo, että parlamentti voisi hyödyntää tekoälysäädöstä käsittelevän työryhmän työtä toteuttaessaan toimia, joilla se vahvistaa tekoälyyn liittyviä sisäisiä analysointi- ja hallinnointivalmiuksiaan esimerkiksi perustamalla erityisen hallinnollisen yksikön, ja toteaa, että näillä toimilla voisi lisäksi olla keskeinen rooli parlamentin harjoittamassa tekoälyn institutionaalisessa hallinnoinnissa, kun on kyse vastuuvelvollisuudesta ja toimielimessä käyttöön otettujen tekoälyjärjestelmien vaikutusten selitettävyydestä; katsoo, että näin voitaisiin myös auttaa parlamentin henkilöstöä saavuttamaan riittävä tekoälylukutaito; katsoo, että tämän hallinnollisen yksikön olisi myös hyödynnettävä kokemusta, jota on kertynyt vuonna 1988 pysyväksi elimeksi perustetulle tieteen ja tekniikan tulevaisuuspaneelille (STOA), jonka tärkeimpiin temaattisiin painopisteisiin tekoäly kuuluu, sekä Euroopan parlamentin tutkimuspalvelulle (EPRS);


</Amend>
<Amend>Tarkistus		<NumAm>16</NumAm>
<DocAmend>Päätöslauselmaesitys</DocAmend>
<Article>Johdanto-osan H a kappale (uusi)</Article>
	

	Päätöslauselmaesitys
	Tarkistus

	
	HA.	ottaa huomioon, että parlamentin sisämarkkina- ja kuluttajansuojavaliokunta (IMCO) on perustanut yhdessä kansalaisvapauksien sekä oikeus- ja sisäasioiden valiokunnan (LIBE) kanssa tekoälysäädöksen täytäntöönpanoa ja noudattamisen valvontaa käsittelevän yhteisen IMCO-LIBE-työryhmän (tekoälysäädöstä käsittelevä työryhmä), joka toimii foorumina komission, erityisesti sen tekoälytoimiston, ja muiden asiaankuuluvien sidosryhmien kanssa käytävälle keskustelulle tekoälysäädöksen täytäntöönpanon etenemisestä ja seuraa tekoälyn kehitystä yleisemmin;


</Amend>
<Amend>Tarkistus		<NumAm>17</NumAm>
<DocAmend>Päätöslauselmaesitys</DocAmend>
<Article>Johdanto-osan I kappale</Article>
	

	Päätöslauselmaesitys
	Tarkistus

	I.	ottaa huomioon, että ehdotettu Euroopan parlamentin tekoälyseurantakeskus olisi EU:n elin, joka voidaan kutsua tekoälyneuvoston kokouksiin tekoälysäädöksen 65 artiklan 2 kohdan mukaisesti;
	Poistetaan.


</Amend>
<Amend>Tarkistus		<NumAm>18</NumAm>
<DocAmend>Päätöslauselmaesitys</DocAmend>
<Article>Johdanto-osan J kappale</Article>
	

	Päätöslauselmaesitys
	Tarkistus

	J.	ottaa huomioon, että tekoäly voi tukea EU:n oikeuden täytäntöönpanon ja soveltamisen parlamentaarista valvontaa vähentämällä tiedon epäsymmetriaa, lieventämällä parlamentin toistuvia vaikeuksia saada asiaankuuluvaa dataa ja edistämällä EU:n lainsäädäntöprosessien parantamista;
	J.	ottaa huomioon, että tekoäly voi ihmisen tehokkaasti valvomana tukea EU:n oikeuden täytäntöönpanon ja soveltamisen parlamentaarista valvontaa vähentämällä tiedon epäsymmetriaa, lieventämällä parlamentin toistuvia vaikeuksia saada asiaankuuluvaa dataa ja edistämällä EU:n lainsäädäntöprosessien parantamista, myös virtaviivaistamalla sitä ja tekemällä siitä tehokkaampaa ja tarpeisiin paremmin vastaavaa;


</Amend>
<Amend>Tarkistus		<NumAm>19</NumAm>
<DocAmend>Päätöslauselmaesitys</DocAmend>
<Article>Johdanto-osan J a kappale (uusi)</Article>
	

	Päätöslauselmaesitys
	Tarkistus

	
	JA.	katsoo, että tekoälyjärjestelmien vastuullinen käyttö voi parantaa lainsäädäntö- ja hallintoprosessien laatua, saavutettavuutta ja tehokkuutta tukemalla näyttöön perustuvaa päätöksentekoa, helpottamalla monimutkaisten sääntelykehysten analysointia ja parantamalla demokraattiselle valvonnalle olennaisten tietojen saatavuutta;


</Amend>
<Amend>Tarkistus		<NumAm>20</NumAm>
<DocAmend>Päätöslauselmaesitys</DocAmend>
<Article>Johdanto-osan K kappale</Article>
	

	Päätöslauselmaesitys
	Tarkistus

	K.	ottaa huomioon, että tekoälyteknologian nopea kehitys edellyttää jatkuvia analysointivalmiuksia, jotta voidaan arvioida sen institutionaalisia, demokraattisia ja oikeudellisia vaikutuksia EU:n toimintaan; katsoo, että parlamentin olisi siksi vahvistettava sisäistä asiantuntemustaan ja seurantavalmiuksiaan tällä alalla;
	K.	ottaa huomioon, että tekoälyteknologian nopea kehitys edellyttää jatkuvia analysointivalmiuksia, jotta voidaan arvioida sen institutionaalisia, demokraattisia ja oikeudellisia vaikutuksia EU:n toimintaan; katsoo, että parlamentin olisi siksi vahvistettava sisäistä asiantuntemustaan ja seurantavalmiuksiaan tällä alalla – myös perusteellisen tekoälylukutaitokoulutuksen avulla – ja tuettava tekoälyteknologian valveutunutta, tehokasta ja vastuullista käyttöä;


</Amend>
<Amend>Tarkistus		<NumAm>21</NumAm>
<DocAmend>Päätöslauselmaesitys</DocAmend>
<Article>Johdanto-osan K a kappale (uusi)</Article>
	

	Päätöslauselmaesitys
	Tarkistus

	
	KA.	katsoo, että eroavuudet EU:n tekoälylainsäädännön kansallisissa tulkinnoissa ja täytäntöönpanossa voivat aiheuttaa sääntelyn hajanaisuutta, oikeudellista epävarmuutta ja esteitä rajatylittävälle tekoälyn käyttöönotolle sisämarkkinoilla, erityisesti useissa jäsenvaltioissa toimiville pk- ja startup-yrityksille; katsoo, että tekoäly voi ihmisen asianmukaisesti valvomana vahvistaa parlamentin valmiuksia valvoa tehokkaasti ja näytön perusteella EU:n lainsäädännön täytäntöönpanoa ja soveltamista vähentämällä tiedon epäsymmetriaa, parantamalla asiaankuuluvien tietojen analysointia ja auttamalla puuttumaan toistuviin vaikeuksiin saada demokraattisen valvonnan edellyttämää dataa;


</Amend>
<Amend>Tarkistus		<NumAm>22</NumAm>
<DocAmend>Päätöslauselmaesitys</DocAmend>
<Article>Johdanto-osan L kappale</Article>
	

	Päätöslauselmaesitys
	Tarkistus

	L.	ottaa huomioon, että tekoälyteknologian nopea käyttöönotto muuttaa vaalikampanjointia ja poliittista viestintää perusteellisesti; ottaa huomioon, että tällainen teknologia voi häiritä vaaliprosessien luotettavuutta ja heikentää luottamusta demokraattisiin instituutioihin, myös EU-vaalien yhteydessä;
	L.	ottaa huomioon, että tekoälyteknologian nopea käyttöönotto muuttaa vaalikampanjointia ja poliittista viestintää perusteellisesti ja usein hyvin vähin kustannuksin; ottaa huomioon, että tällainen teknologia voi häiritä vaaliprosessien luotettavuutta ja heikentää luottamusta demokraattisiin instituutioihin, varsinkin kuin sitä käyttävät vihamieliset toimijat, myös EU-vaalien yhteydessä;


</Amend>
<Amend>Tarkistus		<NumAm>23</NumAm>
<DocAmend>Päätöslauselmaesitys</DocAmend>
<Article>Johdanto-osan M a kappale (uusi)</Article>
	

	Päätöslauselmaesitys
	Tarkistus

	
	MA.	ottaa huomioon, että tekoälysäädöksen 77 artiklassa säädetään kansallisten viranomaisten tai elinten keskeisestä tehtävästä valvoa tai panna täytäntöön perusoikeuksien, mukaan lukien oikeus syrjimättömyyteen, suojelua koskevan unionin oikeuden mukaisia velvoitteita;


</Amend>
<Amend>Tarkistus		<NumAm>24</NumAm>
<DocAmend>Päätöslauselmaesitys</DocAmend>
<Article>1 a kohta (uusi)</Article>
	

	Päätöslauselmaesitys
	Tarkistus

	
	1 a.	korostaa, että kehittyneiden tekoälyjärjestelmien nopea käyttöönotto ei saa luoda oikeudellisesti harmaita alueita tai heikentää voimassa olevien lakien täytäntöönpanon valvontaa; painottaa, että teknologinen innovointi ei saa koskaan tapahtua oikeusvaltioperiaatteen, yleisen turvallisuuden tai demokraattisen vastuuvelvollisuuden kustannuksella; kehottaa sisällyttämään EU:n tekoälyn hallintorakenteisiin mekanismeja, jotka mahdollistavat eurooppalaisten innovoijien jäsennellyn kuulemisen, ja korostaa, että tekoälyyn liittyvän innovoinnin edistäminen on ensiarvoisen tärkeää paitsi EU:n kilpailukyvyn vahvistamiseksi myös sen turvallisuuden, teknologisen suvereniteetin ja strategisen riippumattomuuden varmistamiseksi; kehottaa komissiota varmistamaan, että tekoälysäädös pannaan täytäntöön järjestelmällisesti ja avoimesti;


</Amend>
<Amend>Tarkistus		<NumAm>25</NumAm>
<DocAmend>Päätöslauselmaesitys</DocAmend>
<Article>2 kohta</Article>
	

	Päätöslauselmaesitys
	Tarkistus

	2.	vahvistaa jälleen, että tekoälyä koskevan EU:n lähestymistavan on oltava täysin SEU‑sopimuksen 2 artiklassa vahvistettujen arvojen mukainen, mukaan lukien demokratia, oikeusvaltioperiaate ja perusoikeudet, ja että tekoälyn käyttöönoton toimielimissä on pysyttävä ihmiskeskeisenä;
	2.	vahvistaa jälleen, että tekoälyä koskevan EU:n lähestymistavan on oltava täysin SEU‑sopimuksen 2 artiklassa vahvistettujen arvojen mukainen, mukaan lukien demokratia, oikeusvaltioperiaate ja perusoikeudet, ja että tekoälyn käyttöönoton ja käytön toimielimissä on pysyttävä täysin ihmisen valvonnassa siten, että tekoälyvälineen ollessa käytössä sitä valvoo tosiasiallisesti luonnollinen henkilö, ja toteaa, että näin vahvistetaan kansalaisten luottamusta demokraattisiin instituutioihin ja julkishallintoon;


</Amend>
<Amend>Tarkistus		<NumAm>26</NumAm>
<DocAmend>Päätöslauselmaesitys</DocAmend>
<Article>4 kohta</Article>
	

	Päätöslauselmaesitys
	Tarkistus

	4.	kehottaa käymään jäsenneltyä ja säännöllistä toimielinten välistä vuoropuhelua parlamentin, komission ja neuvoston välillä tekoälyn institutionaalisista vaikutuksista;
	4.	kehottaa käymään jäsenneltyä, säännöllistä ja avointa toimielinten välistä vuoropuhelua parlamentin, komission ja neuvoston välillä tekoälyn institutionaalisista vaikutuksista, mukaan lukien säännöllinen keskustelu EU:n tekoälylainsäädännön täytäntöönpanosta, hallinnollisesta koordinoinnista ja tekoälyjärjestelmien vaikutuksesta sisämarkkinoiden yhtenäisyyteen;


</Amend>
<Amend>Tarkistus		<NumAm>27</NumAm>
<DocAmend>Päätöslauselmaesitys</DocAmend>
<Article>6 kohta</Article>
	

	Päätöslauselmaesitys
	Tarkistus

	6.	korostaa, että parlamentin osallistuminen maailmanlaajuisiin tekoälyn hallinnointia koskeviin keskusteluihin on tärkeää, ja tukee siksi voimakkaasti parlamentin osallistumista monenvälisiin foorumeihin, kuten YK:n vuotuiseen AI for Good ‑ huippukokoukseen; toteaa, että sitoutumalla maailmanlaajuisesti selkeisiin arvoihin ja eettisiin periaatteisiin parlamentti vahvistaa demokraattista rooliaan ja uskottavuuttaan kunnioittaen samalla täysin komission toimivaltaa alalla ja noudattaen vilpittömän yhteistyön periaatetta, josta määrätään SEU-sopimuksen 13 artiklan 2 kohdassa;
	6.	korostaa, että Euroopan edustajien laaja osallistuminen maailmanlaajuisiin tekoälyn hallinnointia koskeviin keskusteluihin on tärkeää; tukee siksi parlamentin osallistumista monenvälisiin foorumeihin, kuten YK:n vuotuiseen AI for Good - huippukokoukseen; toteaa, että sitoutumalla maailmanlaajuisesti selkeisiin arvoihin ja eettisiin periaatteisiin parlamentti vahvistaa demokraattista rooliaan ja uskottavuuttaan kunnioittaen samalla täysin komission toimivaltaa alalla ja noudattaen vilpittömän yhteistyön periaatetta, josta määrätään SEU-sopimuksen 13 artiklan 2 kohdassa;


</Amend>
<Amend>Tarkistus		<NumAm>28</NumAm>
<DocAmend>Päätöslauselmaesitys</DocAmend>
<Article>7 kohta</Article>
	

	Päätöslauselmaesitys
	Tarkistus

	7.	korostaa, että parlamentin osallistuminen kansainvälisiin foorumeihin on olennaisen tärkeää vahvan geopoliittisen kilpailun aikakaudella; korostaa, että ulkopuolisille jaettujen tekoälykäytäntöjen ja - teknologian on oltava avoimuutta, kestävyyttä, tietosuojaa ja demokraattista valvontaa koskevien parlamentin sitoumusten mukaisia; korostaa lisäksi, että on tärkeää puuttua tekoälyyn liittyviin järjestelmäriskeihin, kuten niin kutsuttujen hallusinaatioiden leviämiseen, jotka voivat heikentää tietojen tarkkuutta ja luotettavuutta, sekä tekoälyn mahdollisiin sosioekonomisiin vaikutuksiin, erityisesti työpaikkojen menetyksiin, sen sijaan, että pelkästään edistettäisiin teknologista huippuosaamista;
	7.	korostaa, että parlamentin osallistuminen kansainvälisiin foorumeihin on olennaisen tärkeää vahvan geopoliittisen kilpailun aikakaudella; korostaa, että ulkopuolisille jaettujen tekoälykäytäntöjen ja - teknologian on tuettava innovointia ja kilpailukykyä ja oltava avoimuutta, kestävyyttä, yksityisyyttä ja henkilötietojen suojaa, kyberturvallisuutta ja demokraattista valvontaa koskevien tiukkojen normien mukaisia; korostaa lisäksi, että on tärkeää edistää luotettavaa ja ihmiskeskeistä tekoälyä ja samalla puuttua tekoälyyn liittyviin järjestelmäriskeihin, kuten niin kutsuttuihin hallusinaatioihin ja tekoälyn korruptoitumiseen tai laajojen kielimallien manipulointiin liittyviin riskeihin, jotka heikentävät sen tuotoksen tarkkuutta ja luotettavuutta, sekä tekoälyn mahdollisiin sosioekonomisiin vaikutuksiin, erityisesti työpaikkojen menetyksiin, sen sijaan, että pelkästään edistettäisiin teknologista huippuosaamista;


</Amend>
<Amend>Tarkistus		<NumAm>29</NumAm>
<DocAmend>Päätöslauselmaesitys</DocAmend>
<Article>7 a kohta (uusi)</Article>
	

	Päätöslauselmaesitys
	Tarkistus

	
	7 a.	panee huolestuneena merkille, että riippuvuus Euroopan ulkopuolisista etulinjan tekoälyjärjestelmistä kasvaa, että tällaisiin järjestelmiin ei ole koordinoitua pääsyä turvallisuuden arviointia varten ja että tästä aiheutuu tekoälypohjaiseen kyberpuolustukseen voimavarapuute, mikä herättää strategisia riippuvuuksia ja kriittisen tekoälyinfrastruktuurin epätasa-arvoista saatavuutta koskevia huolenaiheita; varoittaa, että turvallisuusviranomaisten mukaan kehittyneet etulinjan tekoälymallit pystyvät mukauttamaan käyttäytymistään dynaamisesti eli niitä voidaan käyttää haavoittuvuuksien automaattiseen havaitsemiseen ja hyödyntämiseen, mikä vähentää merkittävästi kehittyneiden kyberhyökkäysten esteitä, mahdollistaa haitallisten operaatioiden nopean laajentamisen ja muuttaa perusteellisesti kyberriskien laajuutta ja nopeutta; kehottaa lisäämään valvontaa ja määrätietoista valmistautumista muun muassa toteuttamalla säännöllisiä stressitestejä ja skenaarioihin perustuvia harjoituksia, jotta voidaan torjua tekoälyä hyödyntäviä kyberhyökkäyksiä ja puuttua strategisiin riippuvuuksiin Euroopan ulkopuolisesta infrastruktuurista, pilvipalveluista ja perusmalleista; korostaa, että EU:n on edistettävä kokonaisvaltaista teknologisen suvereniteetin agendaa kehittyneiden tekoälyjärjestelmien kehittämisessä ja käyttöönotossa;


</Amend>
<Amend>Tarkistus		<NumAm>30</NumAm>
<DocAmend>Päätöslauselmaesitys</DocAmend>
<Article>8 kohta</Article>
	

	Päätöslauselmaesitys
	Tarkistus

	8.	korostaa, että tekoäly on laajuutensa, nopeutensa ja rajat ylittävien vaikutustensa vuoksi systeeminen maailmanlaajuinen haaste ja että kuten aiempienkin muutosvoimaisten teknologioiden, kuten 1900-luvun puolivälissä ydinteknologian, tapauksessa vastuullinen hallinnointi edellyttää oikea-aikaisia neuvotteluja ja erityisen tekoälyä koskevan kansainvälisen yleissopimuksen tai valtiosopimuksen laatimista maailmanlaajuisesti;
	8.	korostaa, että tekoäly luo mahdollisuuksia vauhdittaa merkittävästi talouskasvua, lisätä tuottavuutta ja muuntaa eri teollisuudenaloja, kun tehtäviä automatisoidaan ja päätöksenteosta tulee sujuvampaa; painottaa silti, että laajuutensa, käyttöönottonopeutensa ja rajatylittävien vaikutustensa vuoksi se on myös muutosvoimainen maailmanlaajuinen teknologia, jonka vaikutukset ovat laaja-alaisia ja joka edellyttää vastuullista hallinnointia;


</Amend>
<Amend>Tarkistus		<NumAm>31</NumAm>
<DocAmend>Päätöslauselmaesitys</DocAmend>
<Article>9 kohta</Article>
	

	Päätöslauselmaesitys
	Tarkistus

	9.	panee merkille Euroopan neuvoston tekoälyä koskevan puiteyleissopimuksen; katsoo, että tekoälyteknologian maailmanlaajuisen systeemisen luonteen vuoksi olisi pohdittava vielä laajemmin sellaisen maailmanlaajuisen monenvälisen kehyksen tai yleissopimuksen luomista, jolla pyritään ehkäisemään järjestelmäriskejä ja varmistamaan demokraattinen vastuuvelvollisuus maailmanlaajuisesti;
	9.	palauttaa mieliin, että tekoälyä koskevassa Euroopan neuvoston puiteyleissopimuksessa vahvistetaan tekoälyn hallinnoinnin maailmanlaajuinen perustaso; korostaa, että tekoälysäädöksessä ja muussa asiaankuuluvassa EU:n lainsäädännössä sisämarkkinoille asetetaan jo nyt korkeampi ja yksityiskohtaisempi suojelun ja yhdenmukaistamisen taso; kehottaa kaikkia maailman maita liittymään puitesopimukseen ja edistämään ihmiskeskeisen ja luotettavan tekoälyn kehittämistä maailmanlaajuisesti; katsoo, että tekoälyteknologian maailmanlaajuisen systeemisen luonteen vuoksi olisi pohdittava säännöllisesti kansainvälisen yhteistyön ja tehokkaan, innovoinnille suotuisan hallinnoinnin edistämistä, samalla kun varmistetaan nykyisten oikeudellisten kehysten noudattaminen, ehkäistään järjestelmäriskejä ja vahvistetaan demokraattista vastuuvelvollisuutta maailmanlaajuisesti; katsoo, että EU:n olisi kansainvälisten yleissopimusten osapuolena voitava edistää tekoälyvisiotaan, sääntelyään ja maailmanlaajuista kilpailukykyään;


</Amend>
<Amend>Tarkistus		<NumAm>32</NumAm>
<DocAmend>Päätöslauselmaesitys</DocAmend>
<Article>10 kohta</Article>
	

	Päätöslauselmaesitys
	Tarkistus

	10.	palauttaa mieliin, että SEU-sopimuksen 10, 13 ja 14 artiklan mukaisesti parlamentti harjoittaa EU:n ja sen toimielinten toiminnan demokraattista valvontaa; korostaa, että tekoälyjärjestelmien lisääntyvä käyttöönotto julkishallinnossa ja EU:n toimielimissä edellyttää parlamentin analyyttisten valmiuksien parantamista, jotta voidaan varmistaa avoimuus, demokraattinen vastuuvelvollisuus ja tehokas valvonta perussopimusten mukaisesti;
	10.	palauttaa mieliin, että SEU-sopimuksen 10, 13 ja 14 artiklan mukaisesti parlamentti harjoittaa EU:n ja sen toimielinten toiminnan demokraattista valvontaa; korostaa, että tekoälyjärjestelmien lisääntyvä käyttöönotto julkishallinnossa ja EU:n toimielimissä edellyttää parlamentin analyyttisten valmiuksien ja tekoälylukutaidon parantamista, jotta voidaan varmistaa avoimuus, demokraattinen vastuuvelvollisuus ja tehokas valvonta perussopimusten mukaisesti;


</Amend>
<Amend>Tarkistus		<NumAm>33</NumAm>
<DocAmend>Päätöslauselmaesitys</DocAmend>
<Article>11 kohta</Article>
	

	Päätöslauselmaesitys
	Tarkistus

	11.	kehottaa perustamaan Euroopan parlamentin tekoälyseurantakeskuksen pysyväksi analyyttiseksi rakenteeksi parlamentin hallintoon ja parlamentin valiokuntien tueksi tekoälyyn, sen hallinnointiin, toimielinten väliseen tasapainoon ja demokraattiseen valvontaan liittyvissä asioissa; korostaa, että tällaisen rakenteen luominen voitaisiin järjestää parlamentin hallintorakenteissa tavalla, jolla ei ole talousarviovaikutuksia ja joka perustuu olemassa olevaan asiantuntemukseen ja palveluihin;
	11.	suosittelee erityisesti tekoälyyn liittyvien parlamentin sisäisten analysointi- ja hallinnointivalmiuksien parantamista perustamalla sen hallintoon erityinen hallintoyksikkö; korostaa, että yksikön toiminnassa olisi hyödynnettävä ja täydennettävä nykyistä asiantuntemusta ja palveluja, joita esimerkiksi EPRS ja STOA tarjoavat, siten, että sen organisoinnissa vältetään budjettivaikutuksia, ja että sen olisi oltava parlamentin valiokuntien tukena tekoälyyn, sen hallinnointiin, toimielinten väliseen tasapainoon ja demokraattiseen valvontaan liittyvissä asioissa ja vahvistettava tekoälylukutaitoa ja teknistä asiantuntemusta; korostaa myös, että tällä yksiköllä olisi oltava selkeä analyyttinen ja hallintorakenne, joka ohjaa sen painopisteitä ja jolla varmistetaan horisontaalisten valmiuksien kehittäminen ja valiokuntien välinen relevanssi; ehdottaa yksikön nimeksi Euroopan parlamentin tekoälyseurantakeskusta;


</Amend>
<Amend>Tarkistus		<NumAm>34</NumAm>
<DocAmend>Päätöslauselmaesitys</DocAmend>
<Article>11 a kohta (uusi)</Article>
	

	Päätöslauselmaesitys
	Tarkistus

	
	11 a.	palauttaa mieliin parlamentin, myös tekoälysäädöksen täytäntöönpanon ja noudattamisen seuraamista ja valvontaa varten perustetun tekoälysäädöstä käsittelevän työryhmän, jo tekemän analysointityön, joka auttaa tunnistamaan monialaisia puutteita, päällekkäisyyksiä ja epäjohdonmukaisuuksia EU:n laajemmassa tekoälyä koskevassa oikeudellisessa kehyksessä sekä seuraamaan uutta tekoälykehitystä ja tekoälyyn liittyviä haasteita;

	
	(Siirretty 15 kohdasta)


</Amend>
<Amend>Tarkistus		<NumAm>35</NumAm>
<DocAmend>Päätöslauselmaesitys</DocAmend>
<Article>11 kohta</Article>
	

	Päätöslauselmaesitys
	Tarkistus

	
	11 b.	korostaa, että parlamentin sisäisten analysointi- ja hallinnointivalmiuksien vahvistaminen saattaisi auttaa edistämään entisestään tekoälyn institutionaalisen hallinnoinnin, vastuuvelvollisuuden, selitettävyyden ja toimielimen käyttöön ottamien tekoälyjärjestelmien vaikutusten seurantaa sekä edistämään parlamentin henkilöstön riittävän tekoälylukutaidon saavuttamista ja se voisi tukea asiaa koskeviin neuvoston päätelmiin liittyviä jatkotoimia parlamentissa;

	
	(Siirretty 16 kohdasta)


</Amend>
<Amend>Tarkistus		<NumAm>36</NumAm>
<DocAmend>Päätöslauselmaesitys</DocAmend>
<Article>12 kohta</Article>
	

	Päätöslauselmaesitys
	Tarkistus

	12.	korostaa, että tekoälyjärjestelmien lisääntyvä käyttöönotto julkishallinnossa, myös EU:n toimielimissä, nostaa esiin tärkeitä kysymyksiä, jotka liittyvät avoimuuteen, vastuuseen ja moitteettomaan hallinnolliseen menettelyyn; korostaa, että parlamentilla olisi oltava riittävät sisäiset analyyttiset valmiudet arvioida tällaista kehitystä riippumattomasti, jotta se voi turvata institutionaaliset oikeutensa ja valvontatehtävänsä ja rakentaa oman institutionaalisen muistinsa tällä alalla;
	12.	korostaa, että tekoälyjärjestelmien lisääntyvä käyttöönotto julkishallinnossa, myös EU:n toimielimissä, parantaa sisäisten prosessien tehokkuutta mutta myös nostaa esiin tärkeitä kysymyksiä, jotka liittyvät avoimuuteen, vastuuseen, järjestelmien turvallisuuteen ja moitteettomaan hallinnolliseen menettelyyn; korostaa, että parlamentilla olisi oltava riittävät sisäiset analyyttiset valmiudet arvioida käyttöönottoa ja siihen liittyvää kehitystä riippumattomasti, jotta se voi turvata institutionaaliset oikeutensa ja valvontatehtävänsä ja rakentaa oman institutionaalisen muistinsa tällä alalla hyödyntäen mahdollisuuksien mukaan nykyisiä yksiköitään ja asiantuntemustaan ja jotta se voi säilyttää kyberturvallisuutensa ja kaikkien infrastruktuurien ja järjestelmien turvallisuuden täyden hallinnan; korostaa, että näitä toimia olisi täydennettävä perusteellisilla tekoälylukutaitoa koskevilla koulutusohjelmilla; kehottaa lisäksi arvioimaan säännöllisesti tekoälyn käyttöönoton vaikutusta perusoikeuksiin ja yksityisyyteen;


</Amend>
<Amend>Tarkistus		<NumAm>37</NumAm>
<DocAmend>Päätöslauselmaesitys</DocAmend>
<Article>12 a kohta (uusi)</Article>
	

	Päätöslauselmaesitys
	Tarkistus

	
	12 a.	korostaa tekoälyn mahdollisuuksia vahvistaa parlamentin tarkkailu- ja valvontavalmiuksia helpottamalla asiaankuuluvien tietojen saatavuutta, parantamalla monimutkaisen lainsäädäntö- ja sääntelykehityksen analysointia ja tukemalla EU:n oikeuden täytäntöönpanon ja soveltamisen seurantaa; korostaa, että tekoälyn vastuullisella käytöllä voitaisiin vähentää tiedon epäsymmetriaa, lisätä lainsäädännön johdonmukaisuutta ja parantaa unionin päätöksentekoprosessien laatua, tehokkuutta ja ennustettavuutta, samalla kun pidetään kaikilta osin kiinni demokraattisesta vastuuvelvollisuudesta, avoimuudesta ja merkityksellisestä ihmisen suorittamasta valvonnasta;


</Amend>
<Amend>Tarkistus		<NumAm>38</NumAm>
<DocAmend>Päätöslauselmaesitys</DocAmend>
<Article>13 kohta</Article>
	

	Päätöslauselmaesitys
	Tarkistus

	13.	kehottaa käyttämään tekoälyvälineitä jo hyväksytyn EU:n lainsäädännön seurannan ja täytäntöönpanon tukemiseksi erityisesti yksilöimällä kansallisia ja alueellisia säädöksiä, jotka edellyttävät muuttamista, ja havaitsemalla mahdollisia epäjohdonmukaisuuksia, päällekkäisyyksiä tai oikeudellisen hajanaisuuden riskejä, jotta voidaan parantaa oikeudellista johdonmukaisuutta hallinnoinnin eri tasoilla, korjata täytäntöönpanon puutteita jäsenvaltioissa ja parantaa EU:n oikeuden tehokkuutta ja ennustettavuutta; korostaa tässä yhteydessä ihmiskeskeisen lähestymistavan merkitystä tällaisia välineitä käytettäessä;
	13.	kehottaa käyttämään tekoälyvälineitä jo hyväksytyn EU:n lainsäädännön seurannan ja täytäntöönpanon tukemiseksi erityisesti käyttämällä niitä avuksi yksilöitäessä kansallisia ja alueellisia säädöksiä, jotka edellyttävät muuttamista, ja havaitsemalla mahdollisia epäjohdonmukaisuuksia, päällekkäisyyksiä tai oikeudellisen hajanaisuuden riskejä, jotta voidaan parantaa oikeudellista johdonmukaisuutta ja vähentää kustannuksia hallinnoinnin eri tasoilla, mikä auttaa korjaamaan täytäntöönpanon puutteita jäsenvaltioissa ja parantaa EU:n oikeuden tehokkuutta ja ennustettavuutta; korostaa, että tekoälyvälineet voivat myös tukea näyttöön perustuvaa päätöksentekoa, yksinkertaistamistoimia ja EU:n lainsäädännön jälkiarviointia muun muassa vähentämällä kansalaisiin, yrityksiin ja julkishallintoon kohdistuvaa kohtuutonta hallinnollista rasitetta; korostaa tässä yhteydessä vahvan ihmisen suorittaman valvonnan merkitystä tällaisia välineitä käytettäessä; korostaa, että tekoälyjärjestelmät eivät saa milloinkaan syrjäyttää ihmisten poliittista vastuuta tai demokraattista vastuuvelvollisuutta;


</Amend>
<Amend>Tarkistus		<NumAm>39</NumAm>
<DocAmend>Päätöslauselmaesitys</DocAmend>
<Article>13 a kohta (uusi)</Article>
	

	Päätöslauselmaesitys
	Tarkistus

	
	13 a.	kehottaa komissiota ja jäsenvaltioita varmistamaan EU:n tekoälykehyksen yhdenmukaisen, oikeasuhteisen ja johdonmukaisen täytäntöönpanon siten, että tuetaan innovointia ja kilpailukykyä mutta noudatetaan kaikilta osin perusoikeuksia sekä teollis- ja tekijänoikeuksia ja tekijänoikeussääntöjä ja vältetään tarpeetonta hallinnollista rasitetta, päällekkäisiä raportointivelvoitteita ja kansallisia ylisääntelytoimenpiteitä, jotka voisivat pirstoa sisämarkkinoita ja haitata luotettavien eurooppalaisten tekoälyratkaisujen laajentamista;


</Amend>
<Amend>Tarkistus		<NumAm>40</NumAm>
<DocAmend>Päätöslauselmaesitys</DocAmend>
<Article>14 kohta</Article>
	

	Päätöslauselmaesitys
	Tarkistus

	14.	kehottaa analysoimaan lukuisten tekoälyyn liittyvien lainsäädäntö- ja politiikkavälineiden ja niiden täytäntöönpanon päällekkäisyyksiä, puutteita ja epäjohdonmukaisuuksia, jotta voidaan vähentää hajanaisuutta ja varmistaa johdonmukainen soveltaminen eri aloilla, mukaan lukien johdonmukainen institutionaalinen täytäntöönpano;
	14.	kehottaa analysoimaan lukuisten tekoälyyn liittyvien lainsäädäntö- ja politiikkavälineiden ja niiden täytäntöönpanon päällekkäisyyksiä, puutteita ja epäjohdonmukaisuuksia, jotta voidaan vähentää hajanaisuutta ja välttää liiallisia rasitteita sekä varmistaa johdonmukainen soveltaminen eri aloilla, mukaan lukien johdonmukainen institutionaalinen täytäntöönpano;


</Amend>
<Amend>Tarkistus		<NumAm>41</NumAm>
<DocAmend>Päätöslauselmaesitys</DocAmend>
<Article>15 kohta</Article>
	

	Päätöslauselmaesitys
	Tarkistus

	15.	korostaa, että parlamentissa jo tehty ja myös ehdotetun Euroopan parlamentin tekoälyseurantakeskuksen jatkossa tekemä analyysityö voisi auttaa tunnistamaan monialaisia puutteita, päällekkäisyyksiä ja epäjohdonmukaisuuksia tekoälyä koskevassa EU:n laajemmassa oikeudellisessa kehyksessä;
	Poistetaan.

	
	(Siirretty 11 a kohtaan)


</Amend>
<Amend>Tarkistus		<NumAm>42</NumAm>
<DocAmend>Päätöslauselmaesitys</DocAmend>
<Article>16 kohta</Article>
	

	Päätöslauselmaesitys
	Tarkistus

	16.	korostaa, että Euroopan parlamentin tekoälyseurantakeskus voisi osallistua tekoälyn institutionaalisen hallinnoinnin, vastuuvelvollisuuden ja selitettävyyden sekä toimielimessä käyttöön otettujen tekoälyjärjestelmien vaikutusten seurantaan ja tukea asiaa koskevien neuvoston päätelmien jatkotoimia parlamentissa;
	Poistetaan.

	
	(Siirretty 11 b kohtaan)


</Amend>
<Amend>Tarkistus		<NumAm>43</NumAm>
<DocAmend>Päätöslauselmaesitys</DocAmend>
<Article>17 kohta</Article>
	

	Päätöslauselmaesitys
	Tarkistus

	17.	kehottaa tekoälyneuvoston puheenjohtajaa kutsumaan Euroopan parlamentin tekoälyseurantakeskuksen sen perustamisen jälkeen tekoälyneuvoston kokouksiin, jotta varmistetaan parlamentaarinen valvonta ja toimielinten välinen johdonmukaisuus EU:n tekoälypolitiikassa;
	Poistetaan.


</Amend>
<Amend>Tarkistus		<NumAm>44</NumAm>
<DocAmend>Päätöslauselmaesitys</DocAmend>
<Article>18 kohta</Article>
	

	Päätöslauselmaesitys
	Tarkistus

	18.	korostaa, että Euroopan parlamentin, kansallisten parlamenttien ja kansallisten toimivaltaisten viranomaisten välisen yhteistyön vahvistaminen tekoälyn hallinnoinnin alalla tekoälysäädöksen 70 artiklan mukaisesti on olennaisen tärkeää, jotta voidaan vaihtaa parhaita käytäntöjä, parantaa lainsäädännön johdonmukaisuutta ja tukea tekoälyn käyttöönoton parlamentaarista valvontaa kaikkialla EU:ssa;
	18.	korostaa, että Euroopan parlamentin, kansallisten parlamenttien ja kansallisten toimivaltaisten viranomaisten välisen, tekoälysäädöksen 70 artiklaan perustuvan yhteistyön vahvistaminen on olennaisen tärkeää, jotta voidaan vaihtaa parhaita käytäntöjä, parantaa lainsäädännön johdonmukaisuutta, auttaa tunnistamaan ja poistamaan päällekkäisyyksiä ja turhaa byrokratiaa sekä tukea tekoälyn käyttöönoton parlamentaarista valvontaa kaikkialla EU:ssa;


</Amend>
<Amend>Tarkistus		<NumAm>45</NumAm>
<DocAmend>Päätöslauselmaesitys</DocAmend>
<Article>19 kohta</Article>
	

	Päätöslauselmaesitys
	Tarkistus

	19.	kehottaa arvioimaan parlamenteissa systemaattisesti tekoälyyn liittyviä riskejä, jotka kohdistuvat demokraattisiin prosesseihin, myös vaalien koskemattomuuteen, ja kehottaa Euroopan parlamentin tekoälyseurantakeskusta tukemaan vaalien ja Euroopan tason poliittisten puolueiden seurantaa, kun otetaan huomioon, että tekoäly muokkaa yhä enemmän poliittista viestintää, vaaliprosesseja, julkista keskustelua ja päätöksentekoa;
	19.	kehottaa arvioimaan parlamenteissa systemaattisesti tekoälyyn liittyviä riskejä, jotka kohdistuvat demokraattisiin prosesseihin, myös vaalien koskemattomuuteen, perusvapauksiin ja yksityisyyttä koskevaan oikeuteen, ja antamaan parlamentaarista tukea demokraattisiin prosesseihin vaikuttavan asiaankuuluvan tekoälykehityksen analysointiin, mukaan lukien tekoälyn käyttö poliittisessa viestinnässä ja julkisessa keskustelussa, kun otetaan huomioon, että tekoälypohjaiset sovellukset muokkaavat yhä enemmän poliittista viestintää, vaaliprosesseja, julkista keskustelua ja päätöksentekoa muun muassa syväväärennösten, synteettisen median ja koordinoitujen disinformaatiokampanjoiden muodossa; korostaa tarvetta panna tältä osin täytäntöön tekoälysäädöksen avoimuusvelvoitteet, jotka koskevat tekoälyn tuottamaa sisältöä; toteaa, että tekoäly voi myös lisätä demokraattista osallistumista, parantaa tiedonsaantia ja vahvistaa näyttöön perustuvaa päätöksentekoa, ja korostaa tarvetta varmistaa, että tekoälyn käyttö pysyy avoimena, vastuullisena ja EU:n oikeuden mukaisena;


</Amend>
<Amend>Tarkistus		<NumAm>46</NumAm>
<DocAmend>Päätöslauselmaesitys</DocAmend>
<Article>21 kohta</Article>
	

	Päätöslauselmaesitys
	Tarkistus

	21.	korostaa, että EU:n hallinnointiympäristön nopea kehitys, erityisesti vastauksena digitaaliseen muutokseen, tekoälyyn ja yhä monimutkaisempiin sääntelykehyksiin, testaa asteittain institutionaalista toimivaltaa, demokraattista vastuuvelvollisuutta ja parlamentaarista valvontaa koskevien perussopimusmääräysten riittävyyttä;
	21.	korostaa, että EU:n hallinnointiympäristön nopea kehitys, erityisesti vastauksena digitaaliseen muutokseen, tekoälyyn ja yhä monimutkaisempiin sääntelykehyksiin, testaa asteittain institutionaalista toimivaltaa, demokraattista vastuuvelvollisuutta ja parlamentaarista valvontaa koskevien perussopimusmääräysten riittävyyttä, ja tähdentää myös, että on varmistettava avoimuus ja kevennettävä monimutkaista sääntelyä;


</Amend>
<Amend>Tarkistus		<NumAm>47</NumAm>
<DocAmend>Päätöslauselmaesitys</DocAmend>
<Article>21 a kohta (uusi)</Article>
	

	Päätöslauselmaesitys
	Tarkistus

	
	21 a.	korostaa, että tekoälykehityksen nopea edistyminen näkyy sääntelytasolla lyhyellä ja keskipitkällä aikavälillä äskettäin hyväksytyssä tekoälysäädöksessä, jota ei vielä sovelleta kaikilta osin ja jonka vaikutuksia ei ole vielä täysin todettu; tähdentää, että tekoälyä koskevassa digitaalialan koontiasetuksessa käsitellään myös tekoälyn viimeisintä kehitystä vastauksena tarpeeseen yksinkertaistaa ja selventää tiettyjä tekoälysäädöksen säännöksiä useilla kohdennetuilla toimenpiteillä sen oikea-aikaisen, sujuvan ja oikeasuhtaisen täytäntöönpanon varmistamiseksi; painottaa, että tekoälyä koskevassa digitaalialan koontiasetuksessa otetaan huomioon tarve mukautua tekoälyn nopeaan kehitykseen ja varmistaa, että EU:n oikeudellinen kehys edistää tehokasta ja kilpailukykyistä toimintaympäristöä EU:ssa toimiville organisaatioille; palauttaa mieliin digitaalialan koontiasetusta koskevan erillisen ehdotuksen, jossa selvennetään enemmän, miten henkilötietoja saa käyttää tekoälyn koulutukseen ja kehittämiseen; korostaa tässä yhteydessä tarvetta panna tekoälysäädös ja muu EU:n digitaalinen lainsäädäntökehys täytäntöön ja valvoa niiden noudattamista sekä tarvittaessa päivittää niitä teknologian kehityksen valossa välttäen tarpeetonta hallinnollista rasitetta, päällekkäisiä raportointivelvoitteita ja kansallisia ylisääntelytoimenpiteitä, jotka voisivat pirstoa sisämarkkinoita ja haitata luotettavien eurooppalaisten tekoälyratkaisujen laajentamista; korostaa, että tähän tarvitaan avointa lähestymistapaa;


</Amend>
</RepeatBlock-Amend>

